PTTEP บวก 3% โบรกแนะซื้อเป้า 190 บ. จับตากำไร Q2 นิวไฮ แตะ 1.8 หมื่นลบ.
PTTEP บวก 3% โบรกแนะซื้อเป้า 190 บ. จับตากำไร Q2/65 นิวไฮ แตะ 1.8 หมื่นลบ. ตามราคา-ปริมาณขายน้ำมันดิบพุ่ง
PTTEP บวก 3% โบรกแนะซื้อเป้า 190 บ. จับตากำไร Q2/65 นิวไฮ แตะ 1.8 หมื่นลบ. ตามราคา-ปริมาณขายน้ำมันดิบพุ่ง
5 ก.ค. 2565

ผู้สื่อข่าวรายงานว่า วันนี้(5 ก.ค.65) ราคาหุ้นบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP  ณ เวลา 10:31 น. อยู่ที่ระดับ 163.50 บาท บวก 4.50 บาท หรือ 2.83% ราคาสูงสุด 165.00 บาท ราคาต่ำสุด 161.50 บาท  ด้วยมูลค่าซื้อจาย 912.18 ล้านบาท
บล.เคทีบีเอสที ระบุในบทวิเคราะห์วันนี้(5 ก.ค.2565) ว่า หุ้น PTTEP แนะนำ “ซื้อ” ราคาเป้าหมายปี 65 ที่ 190.00 บาท บนสมมติฐานราคาน้ำมันดิบดูไบเฉลี่ยระยะยาวที่ 65 เหรียญสหรัฐ/บาร์เรล โดยเชื่อว่าบริษัทจะรายงานกำไรไตรมาส 2/65 สูงขึ้น เทียบช่วงเดียวกันของปีก่อน และ เทียบไตรมาสก่อนหน้า จากปริมาณการขายและ ASP ที่ดีขึ้น และคาดได้ประโยชน์จากราคาน้ำมันดิบสูงต่อเนื่องไปในครึ่งปีหลัง จากตลาดตึงตัวจากผลกระทบจากการคว่ำบาตรรัสเซีย
โดยคาดว่า PTTEP จะรายงานกำไรไตรมาส 2/65 ทำสถิติสูงสุดใหม่ที่ 1.8 หมื่นล้านบาท เติบโต 153% เทียบช่วงเดียวกันของปีก่อน,และ 72% เทียบไตรมาสก่อนหน้า โดยสูงขึ้น เทียบช่วงเดียวกันของปีก่อน จากราคาขายเฉลี่ย (ASP) และปริมาณขายที่ดีขึ้น ขณะที่ดีขึ้น เทียบไตรมาสก่อนหน้า หลักๆ จากผลขาดทุนจากกิจกรรมป้องกันความเสี่ยง (hedging loss) ที่ต่ำลง
ทั้งนี้ คาดว่าบริษัทจะเริ่มรับรู้ปริมาณขายจากโครงการ G1/61 (เอราวัณ) G2/61 (บงกช) (บางส่วน) และ Algeria Hassir Bir Rekaiz (HBR) Phase I ในไตรมาสนี้ และเชื่อว่าบริษัทจะได้ประโยชน์จากราคาน้ำมันดิบที่ยืนสูงในครึ่งปีหลัง อีกทั้งน่าจะเห็นการปรับขึ้นของราคาก๊าซอย่างต่อเนื่องจากผลกระทบที่ล่าช้า (lagged effect) ต่อราคาน้ำมันดิบ
ดังนั้น คงประมาณการกำไรสุทธิปี 65 และ 66 ที่ 6.91 หมื่นล้านบาท และ 7.3 หมื่นล้านบาท สูงขึ้นจาก 4.33 หมื่นล้านบาทในปี 64 โดยมีสมมติฐานที่สำคัญ คือ คาดราคาขายน้ำมันดิบเฉลี่ยดูไบที่ 105 เหรียญสหรัฐ/บาร์เรล, 100 เหรียญสหรัฐ/บาร์เรล ในปี 65-66 เทียบกับ 69.4 เหรียญสหรัฐ/บาร์เรลในปี 64, คาด Gas ASP ที่ 6.50 เหรียญสหรัฐ/ mmbtu, 6.20 เหรียญสหรัฐ/mmbtu เทียบกับ 5.7 เหรียญสหรัฐ/mmbtu ในปี 64 และประเมินปริมาณขายเฉลี่ยจะสูงขึ้นเป็น 467, 462 kboed ในปี 65-66 สูงขึ้นจาก 416 kboed